Herfra til evigheten

Herfra til evigheten (originaltittel: From Here to Eternity) er en amerikansk romantisk drama- og krigsfilm fra 1953 regissert av Fred Zinnemann. Hovedrollene spilles av Burt Lancaster, Montgomery Clift og Deborah Kerr, mens andre sentrale roller spilles av Frank Sinatra og Donna Reed. Filmen er basert på James Jones' omstridte roman med samme tittel fra 1951. Filmen tar utgangspunkt i livet til noen soldater som er stasjonert på Hawaii like før og under angrepet på Pearl Harbor.

Den ble belønnet med åtte Oscar, inkludert for Beste film, og to Golden Globe.

 Handling 
Handlingen er lagt til Hawaii i 1941. På en militærbase ved Pearl Harbor er det tilsynelatende fredelige tilstander, men under overflaten koker det. Menig Prewitt (Montgomery Clift), som var bokser før han ble soldat, blir manipulert og presset av sine likemenn og overordnede til å delta i en bokseturnering. Hans venn Maggio (Frank Sinatra) prøver å hjelpe ham, men har samtidig sine egne problemer å kjempe med. Sersjant Milton Warden (Burt Lancaster) innleder et forhold til Karen (Deborah Kerr), som er gift med en kaptein som er sersjant Wardens overordnede. Miljøet preges av maktmisbruk og forbudt kjærlighet, urettferdighet og grusomhet, feighet og mot. Stormen av menneskelige følelser kulminerer i et eksplosivt klimaks med det blodige angrepet på Pearl Harbor.

 Om filmen 
Filmen har fått 92 % på Rotten Tomatoes. VGs anmelder gav den terningkast fem, og skrev blant annet at: «Den er ypperlig regissert og fotografert, og spillet er førsteklasses over hele linjen. Fremst står Montgomery Clift. Alt i alt en god film med et stoff som ingen voksne mennesker har vondt av å se, selv om det er frastøtende».VG - Film (10.11.1953, s.4) Journalist Sven Egil Omdal beskrev den i 2010 på følgende måte: «Huskes mest av alt for en av filmhistoriens sterkeste referanser: scenen hvor Burt Lancaster og Deborah Kerr begår ekteskapsbrudd i vannkanten».Aftenbladet (Sven Egil Omdal) – Oscar på 50-tallet (22.02.2010)  

I 2002 ble filmen funnet betydningsfull nok ("culturally, historically, or aesthetically significant") av USAs Library of Congress til å bli bevart av deres National Film Registry.IMDb awards

Filmen innbrakte hele 30 millioner dollar i USA.IMDb business Produksjonskostnadene var på 1,65 millioner dollar.

Filmen ble i sin helhet innspilt på øya Wahiawa i Hawaii.http://www.imdb.com/title/tt0045793/locations

 Rollebesetning 
 Burt Lancaster – First Sergeant Milton Warden
 Montgomery Clift – Private Robert E. Lee Prewitt
 Deborah Kerr – Karen Holmes
 Donna Reed – Alma 'Lorene' Burke
 Frank Sinatra – Private Angelo Maggio
 Philip Ober – Captain Dana "Dynamite" Holmes
 Mickey Shaughnessy – Corporal Leva
 Harry Bellaver – Private First Class Mazzioli
 Ernest Borgnine – Staff Sergeant James R. "Fatso" Judson
 Jack Warden – Corporal Buckley
 John Dennis – Sergeant Ike Galovitch Merle Travis – Sal Anderson
 Tim Ryan – Sergeant Pete Karelsen
 Arthur Keegan – Treadwell
 Barbara Morrison – Mrs. Kipfer
 George Reeves – Sergeant Maylon Stark
 Claude Akins – Sergeant 'Baldy' Dhom
 Alvin Sargent – Nair
 Joseph Sargent – soldier
 Robert J. Wilke – Sergeant Henderson
 Carleton Young – Colonel Ayres

 Priser 
Filmen ble belønnet med åtte Oscar (beste film, beste regissør, beste manus, beste mannlige birolle, beste kvinnelige birolle, beste foto, beste klipp og beste lyd)  og to Golden Globe (beste regissør og beste mannlige birolle). Den vant en spesialpris ved Filmfestivalen i Cannes og ble også belønnet med en pris fra både Directors Guild of America og Writers Guild of America. Den ble i tillegg belønnet med tre priser ved New York Film Critics Circle Awards (beste film, regi og mannlige hovedrolle).

 Referanser 

 Eksterne lenker 


Kategori:Romantiske dramafilmer fra USA
Kategori:Krigsfilmer fra USA
Kategori:Filmer om andre verdenskrig
Kategori:Filmer basert på bøker
Kategori:Oscar for beste film
Kategori:Filmer med en Oscar-vinnende mannlig birolle
Kategori:Filmer med en Oscar-vinnende kvinnelig birolle
Kategori:Oscar-vinnere (filmatisering)
Kategori:Oscar-vinnere (filmklipp)
Kategori:Oscar-vinnere (kinematografi)
Kategori:Oscar-vinnere (lydmiks)
Kategori:Sort-hvitt-filmer
Kategori:Filmer fra 1953
Kategori:Engelskspråklige filmer
Kategori:Filmer bevart i USAs nasjonale filmregister